《畏风》
宋代·董嗣杲

病骨怯风寒，懒纵江头步。
江头归船多，奈我未得渡。
自知年尚壮，颜发就衰暮。
南峰山庐在，窗户掩高树。
猿鹤想凄黯，应笑我出误。
欲退未有由，欲进且无路。
何当探仙源，多织游山屦。
顾影忽伤怜，难缚岁月住。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。